**Zmluva o prenájme športového areálu jeho zariadenia a inventáru**

uzatvorená v zmysle § 721 a nasl. OZ a § 663 a nasl. OZ
medzi zmluvnými stranami

**Nájomca:** SiriuS STAR, o.z.

 Na Plzák 410/2

 013 41 Dolný Hričov

/ďalej len „nájomca“/

a

**Prenajímateľ:** Obec Dolný Hričov, v zastúpení Ing. Peter Zelník, starosta obce

Osloboditeľov č. 131/35, 01341 Dolný Hričov

Bankové spojenie: Prima banka Slovensko a. s. Žilina,

č. ú 0261873002/5600, IČO: 00321257

/ďalej len „prenajímateľ“/

**I.
Predmet a doba nájmu**

1. Predmetom nájmu podľa tejto zmluvy je športový areál  jeho zariadenie a inventár.
2. Prenajímateľ vyhlasuje, že je výlučným vlastníkom predmetu nájmu.
3. Nájomný vzťah podľa tejto zmluvy sa uzatvára na dobu určitú v trvaní od 01.06.2019 do 02.06.2019

**II.
Nájomné a platobné podmienky**

1. Nájomné je poskytnuté bezplatne.

**III.
Práva a povinnosti zmluvných strán**

1. Nájomca je oprávnený predmet nájmu uvedený v bode 1.1. tejto zmluvy užívať primerane jeho povahe a určeniu. Pri prevzatí predmetu nájmu.
2. Nájomca sa zaväzuje starať sa o to, aby na predmete nájmu nevznikla škoda. Nájomca sa zaväzuje ohlásiť prenajímateľovi bez zbytočného odkladu vzniknuté poškodenie, stratu alebo zničenie predmetu nájmu. Berie na vedomie, že jeho povinnosť je nahradiť škodu podľa sadzobníka poplatkov za pracovné výkony vykonané obecným úradom v Dolnom Hričove a organizáciami samosprávy obce Dolný Hričov.
3. Ak má predmet nájmu chyby, pre ktoré ho nemožno riadne užívať alebo ktoré také užívanie sťažujú, má nájomca právo, aby sa mu poskytol iný predmet nájmu slúžiaci tomu istému účelu. Ustanovenie bodu 2.4. tým nie je dotknuté.
4. Nájomca nie je oprávnený predmet nájmu prenechať do užívania tretím osobám okrem svojich pracovníkov, v opačnom prípade je prenajímateľ oprávnený pokutovať 50% z ceny najmú.
5. V prípade straty alebo zničenia predmetu nájmu sa nájomca zaväzuje platiť prenajímateľovi nájomné a poplatok podľa sadzobníka poplatkov za pracovné výkony vykonané obecným úradom v Dolnom Hričove a organizáciami samosprávy obce Dolný Hričov

**IV.
Skončenie nájmu a vrátenie predmetu nájmu**

1. Nájomný vzťah zaniká uplynutím dohodnutej doby nájmu.
2. Po skončení nájmu sa nájomca zaväzuje odovzdať predmet nájmu prenajímateľovi v stave, v akom ho prevzal, s prihliadnutím na obvyklé opotrebenie. Za opotrebenie prenajatej veci spôsobené riadnym užívaním nájomca nezodpovedá.

**V.
Záverečné ustanovenia**

1. Zmeny a doplnky tejto zmluvy sú platné len vo forme písomných dodatkov k zmluve a po podpise oboma zmluvnými stranami.
2. Zmluvné strany prehlasujú, že nekonajú pod nátlakom ani v tiesni, ich vôľa je slobodná a vážna, na znak čoho túto zmluvu vlastnoručne podpisujú.
3. Táto zmluva sa vyhotovuje v dvoch vyhotoveniach, pričom každá zo zmluvných strán obdrží po jednom vyhotovení.

V Dolnom Hričove dňa ............................

................................... .......................................
 nájomca prenajímateľ